CELEX: 62018TN0520
Language: el
Date: 2018-08-29 00:00:00
Title: Υπόθεση T-520/18: Προσφυγή της 29ης Αυγούστου 2018 — BGC Partners κατά EUIPO — Bankgirocentralen BGC (BGC PARTNERS)

29.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/33
            
         
      Προσφυγή της 29ης Αυγούστου 2018 — BGC Partners κατά EUIPO — Bankgirocentralen BGC (BGC PARTNERS)
      (Υπόθεση T-520/18)
      (2018/C 392/41)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: BGC Partners LP (Νέα Υόρκη, Νέα Υόρκη, Ηνωμένες Πολιτείες) (εκπρόσωπος: P. Walsh, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Bankgirocentralen BGC AB (Στοκχόλμη, Σουηδία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η προσφεύγουσα ενώπιον του Γενικού Δικαστηρίου
      
         Επίδικο σήμα: Λεκτικό σήμα της Ευρωπαϊκής Ένωσης BGC PARTNERS — Υπ’ αριθ. 3 808 185 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 7ης Ιουνίου 2018 στην υπόθεση R 2185/2014-5.
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση, καθόσον το τμήμα προσφυγών έκρινε ότι η καταχώριση έπρεπε να κηρυχθεί άκυρη όσον αφορά τις «χρηματοπιστωτικές υποθέσεις· τις νομισματικές υποθέσεις· τις τραπεζικές υπηρεσίες· τις χρηματοπιστωτικές υπηρεσίες· τον χρηματοπιστωτικό συμψηφισμό» της κλάσεως 36·
               
            
                  —
               
               
                  να καταδικάσει το EUIPO και την παρεμβαίνουσα στα δικαστικά έξοδα στα οποία υποβλήθηκε η προσφεύγουσα στο πλαίσιο της παρούσας διαδικασίας·
               
            
                  —
               
               
                  να μεταρρυθμίσει την προσβαλλόμενη απόφαση όσον αφορά τη σχετική με τα έξοδα κρίση και να καταδικάσει, σύμφωνα με το άρθρο 134, παράγραφος 1, του Κανονισμού Διαδικασίας του Γενικού Δικαστηρίου, την ηττηθείσα παρεμβαίνουσα στα έξοδα που πραγματοποιήθηκαν ενώπιον του τμήματος προσφυγών και στο πλαίσιο της διαδικασίας ανακοπής.
               
            
         Προβαλλόμενοι λόγοι
      
      
                  —
               
               
                  Το τμήμα προσφυγών εσφαλμένως διαπίστωσε ότι τα αποδεικτικά στοιχεία σχετικά με τη χρήση του σήματος ήταν επαρκή για να αποδειχθεί η ουσιαστική χρήση του σήματος·
               
            
                  —
               
               
                  Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.